Diari Oficial de la Generalitat Valenciana


Sumari del DOGV 3554, del 05-08-1999 (1999/6523)

Rotlle d'apel·lació número 840/1997. Cèdula de notificació.
-----------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6523


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 840/1997. Cèdula de notificació. [1999/Q6523]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 840/1997, que prové del judici de menor quantia número 575/1994, del Jutjat de Primera Instància número 19 de València, s'ha acordat notificar als apel·lats incompareguts en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
La Secció Novena de l'Audiència Provincial de València, sent-ne ponent José Baró Aleixandre, ha vist aquest rotlle d'apel·lació número 840/1997, que prové de les actuacions de judici de menor quantia, promogudes davant del Jutjat de Primera Instància número 19 de València, amb el número 575/1994, entre les parts; d'una, com a demandant apel·lant, Cofratir, SRAL, representat per la procuradora dels tribunals Bañón Navarro, i, d'una altra, com a demandat apel·lat, el senyor José Aramburu Echevarría, representat per la procuradora dels tribunals Higuera Luján, i, com a demandats apel·lats en situació processal de rebel·lia, Arimex Import-Export i Martinex, SL, sobre reclamació de quantitat, en virtut del recurs d'apel·lació interposat per la demandant.
  
Decisió
  
A) Estimem el recurs de l'entitat Cofratir, demandant, i amb la revocació en allò que cal de la sentència apel·lada, dictada per la magistrada jutgessa número 19 de València, en les actuacions declaratives de menor quantia de què prové aquest rotlle:
  
1. Estimem la demanda del primer procés íntegrament, i condemnem el senyor José Aramburu (a títol particular com a persona física) a pagar a Cofratir la quantitat de 9.075.916 pessetes, amb els corresponents interessos legals des de la data d'interposició de la demanda, i també al pagament de les costes processals.
  
2. Estimem la demanda del segon procés solament pel que fa a Martinex que queda condemnada a pagar a l'actora Cofratir la quantitat d'un milió de pessetes (1.000.000) amb els corresponents interessos legals des de la interposició de la demanda; i absolem el senyor José Aramburu, com ho va fer la sentència apel·lada, si be les costes d'aquest no s'imposen a la part actora (Cofratir).
  
B) No fem condemna en costes de l'alçada."
  
I perquè el que s'ha acordat es complisca i valga de notificació a l'apel·lat incomparegut en aquesta alçada, Arimex Import-Export, José Aramburu Echevarría i Martinex, SL, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.